**I. OSNOVNA ŠKOLA ČAKOVEC**

KLASA: 621-02/ 19-01/ 01

URBROJ: 2109-21-01-19-07

Čakovec, 27. ožujka 2019.

**PREDMET: ZAPISNIK SA SASTANKA POVJERENSTVA ZA PROVEDBU**

**JAVNOGA POZIVA I IZBORA NAJPOVOLJNIJE PONUDE**

**Datum, vrijeme i mjesto održavanja sastanka:** 26. ožujka 2019. u 18:45 sati u I.OŠ Čakovec

**Prisutni:**

g. Siniša Stričak, ravnatelj škole

Razrednica, predstavnica roditelja i učenika 7.a: Maja Magdalenić, Nevenka Belak, Noa Turk

Razrednica i predstavnica roditelja 7.b: Romana Holetić, Robertina Brica

Razrednica, predstavnica roditelja i učenika 7.c: Renata Najman, Dijana Perenc-Kacun, Teo Klasić

Razrednica, predstavnik roditelja i učenika 7.d: Jelena Filo, Rajko Bulat, Emanuel Medved

gđa. Gordana Krupski, predstavnica agencije Koncept putovanja d.o.o. iz Koprivnice

**Dnevni red:**

1. Javno otvaranje i izbor najpovoljnijih ponuda za višednevnu izvanučioničku nastavu sedmih razreda

AD 1) Prema Pravilniku o izvođenju izleta, ekskurzija i drugih odgojno-obrazovnih izleta, na mrežnim stranicama škole objavili smo javni poziv za organizaciju stručne ekskurzije.  
Na taj poziv, objavljen 8. ožujka 2019., s krajnjim rokom dostave ponuda do 20. ožujka 2019., stiglo je 5 ponuda.

1. Rudi travel iz Čakovca, 1545 kn
2. Jakopić travel iz Čakovca, 1550 kn
3. Marbis tours iz Koprivnice, 1495 kn
4. Koncept putovanja d.o.o. iz Koprivnice, 1540 kn
5. Alga travel agency iz Zagreba, 1590 kn

U pozivu za organizaciju višednevne izvanučioničke nastave tražilo se sljedeće:

* broj dana/noćenja - 4 dana, 3 noćenja
* okvirni datum - 16. – 30. rujna 2019.
* 90 učenika (uz mogućnost odstupanja za 3 učenika); 6 pratitelja i 2 učenika gratis
* odredišta:
  + razgled Šibenika
  + Memorijalni centar *Faust Vrančić* na Prviću
  + Otok Zlarin
  + NP Krka
  + Sokolarski centar
  + sve ulaznice uključene u cijenu
* smještaj (Šibenik; Solaris, Andrija); puni pansion
* osiguranje od posljedica nezgodnog slučaja i otkaza putovanja
* prava na temelju članka 16. Kolektivnoga ugovora za zaposlenike u osnovnoškolskim ustanovama (NN 51/18)

Povjerenstvo Škole - ravnatelj Škole, predstavnik roditelja i učenika svakog razreda te razrednici, razmatralo je sve ponude dok je predsjednica Povjerenstva, Jelena Filo, otvarala i čitala ponude, a članica Povjerenstva Maja Magdalenić pisala zapisnik.

Nakon što su se otvorile i pročitale sve ponude Povjerenstvo je zaključilo da dvije ponude ne ispunjavaju sve potrebne uvjete **i donijelo odluku da će se na zajedničkom roditeljskom sastanku, koji će se održati 29. ožujka 2019. (petak) u 18:00 u maloj dvorani Škole, roditeljima predstaviti sljedeće 3 agencije/ponude:**

1. **Koncept putovanja d.o.o. iz Koprivnice, 1540 kn**
2. **Marbis tours iz Koprivnice, 1495 kn**
3. **Rudi travel iz Čakovca, 1545 kn**

Predloženo je da se agencije predstave u maksimalno 10 minuta i to abecednim redom kao što je gore navedeno. Predsjednica povjerenstva javit će agencijama dan i vrijeme održavanja roditeljskog sastanka. Ukoliko se iz neke agencije nitko ne odazove, roditeljima će se pročitati pristigle ponude. Nakon predstavljanja, roditelji i učitelji birat će između tri ponude.

Gospođa Brica postavila je pitanje plaća li se agenciji *Rudi travel* dodatnih 20 kn za plaćanje kod njih. Ponovnim pregledom ponude, nije utvrđena takva informacija.

Gospodin Bulat postavio je pitanje gđi Krupski iz agencije *Koncept putovanja* je li sigurno da će bazen u hotelu (kako je navedeno u ponudi) biti otvoren u rujnu. Gospođa je rekla da se može provjeriti, ali da se to pitanje onda postavi na roditeljskom sastanku pa će im predstavnik moći odgovoriti.

Isto tako, rečeno je da se predstavnicima može postaviti i pitanje o izmjeni cijena (ukoliko premali broj roditelja potpiše ugovore). Na kraju je rečeno da se predstavnicima koji dođu može postaviti i pitanje o menijima, hrani, vegetarijanskom meniju i slično.

Razrednici će obavijestiti učenike/roditelje o održavanju roditeljskom sastanka, u petak, 29. ožujka 2019. u 18:00 sati, u maloj dvorani Škole.

Sastanak je završio u 19:15 sati.

Zapisničarka: Maja Magdalenić Predsjednica povjerenstva: Jelena Filo